cyanic-selkie/wikianc huggingface dataset:
আবুল আ'লা মওদুদী
আবুল আ'লা মওদুদী (২৫ সেপ্টেম্বর ১৯০৩ – ২২ সেপ্টেম্বের ১৯৭৯), যিনি মাওলানা মওদুদী, বা শাইখ সাইয়েদ আবুল আ'লা মওদুদী নামেও পরিচিত, ছিলেন একজন মুসলিম গবেষক, আইনবিদ, ইতিহাসবিদ, সাংবাদিক, রাজনৈতিক নেতা এবং বিংশ শতাব্দীর অন্যতম প্রখ্যাত ইসলামী চিন্তাবিদ ও দার্শনিক। উইলফ্রেড ক্যান্টওয়েল স্মিথ তাকে "আধুনিক ইসলামের সবচেয়ে নিয়মতান্ত্রিক চিন্তাবিদ" হিসাবে বর্ণনা করেছেন। মওদুদী কুরআনের ব্যাখ্যা, হাদিস, আইন, দর্শন এবং ইতিহাসের মতো বিভিন্ন শাখায় প্রচুর কাজ করেছেন। তার লেখাগুলো মূলত উর্দুতে । পরে তার লেখাগুলো ইংরেজী, আরবি, হিন্দি, বাংলা, তামিল, তেলুগু, কন্নড়, বর্মি, মালায়ালাম এবং অন্যান্য অনেক ভাষায় অনুবাদ করা হয়। তিনি মুসলিম মিল্লাতের কাছে ইসলামের আসল রুপ তুলে ধরার চেষ্টা করেন। দ্বীনী জ্ঞান নেয়ার ক্ষেত্রে তিনি অত্যন্ত সচেতন ছিলেন, এ ব্যাপারে মাওলানা মওদুদী বলেন, "আমি অতীত ও বর্তমানের কারো কাছ থেকে দ্বীনকে বুঝবার চেষ্টা না করে সর্বদা কোরআন ও সুন্নাহ থেকে বুঝবার চেষ্টা করেছি। অতএব খোদার দ্বীন আমার ও প্রত্যেক মুমিনের কাছ থেকে কি দাবি করে, এ কথা জানার জন্যে আমি দেখার চেষ্টা করি না যে, অমুক বুযুর্গ কি বলেন ও কি করেন। বরঞ্চ শুধু দেখার চেষ্টা করি যে, কোরআন কি বলে এবং তার রাসূল (সাঃ) কি করেছেন।" তিনি বিশ্বাস করতেন যে, মুসলিমদের রাজনীতির ইসলাম জন্য অপরিহার্য। শরিয়া এবং ইসলামী সংস্কৃতি সংরক্ষণ করা প্রয়োজন খিলাফতে রাশিদুনের শাসনের মতো এবং অনৈতিকতা ত্যাগ করা প্রয়োজন। তিনি পশ্চিমা সাম্রাজ্যবাদের কুফল হিসেবে ধর্মনিরপেক্ষতা, জাতীয়তাবাদ এবং সমাজতন্ত্রকে দেখতেন।
তিনি নিজ দেশ পাকিস্তানের একজন রাজনৈতিক ব্যক্তিত্বও ছিলেন। তিনি এশিয়ার তৎকালীন বৃহত্তম ইসলামী সংগঠন জামায়াতে ইসলামী নামক একটি ইসলামী রাজনৈতিক দলের প্রতিষ্ঠাতা। তিনি ছিলেন ২০ শতাব্দীর আলোচিত ও একইসাথে বিতর্কিত মুসলিম আলেমদের মধ্যে একজন। ইসলাম ধর্মে অবদানের স্বীকৃতিস্বরূপ তাকে ১৯৭৯ সালে কিং ফয়সাল ফাউন্ডেশন কর্তৃক বাদশাহ ফয়সাল পুরস্কারটি প্রদান করা হয়।
পটভূমি
মাওলানা মওদুদী ভারতের হায়দারাবাদের (বর্তমান মহারাষ্ট্র) আওরঙ্গবাদ শহরে জন্মগ্রহণ করেন। পিতার নাম সাইয়েদ আহমদ হাসান, তিনি পেশায় ছিলেন আইনজীবী। মাওলানা মওদুদী বংশীয় দিক দিয়ে সাইয়িদুনা হুসাইন শহিদের ৩৬তম উত্তর পুরুষ। তাঁর ২৩তম পূর্বপুরুষ খাজা কুতুব উদ্দীন মওদুদ চিশতি (মৃ.৫২৭ হিজরী) ভারতে চিশতিয়া তরিকার আদি পীর হিসেবে পরিচিত। তাঁর নামানুসারেই এ বংশের লোকজন ‘মওদুদী’ নামে পরিচিত। মওদুদী খান্দানের কয়েক প্রজন্ম বংশ পরম্বরায় দাওয়াত-তাবলীগ ও পীর-মুরশিদির সাথে সম্পৃক্ত ছিলেন।
সাইয়েদ মওদুদীর মাতার নাম রুকাইয়া বেগম। মায়ের দিক দিয়ে মাওলানা মওদুদী তুর্কি বংশোদ্ভূত। মাওলানা আহমদ হাসানের তিন সন্তানের মধ্যে তিনি সব থেকে ছোট ছিলেন। তাঁর প্রমাতামহ মির্যা কোরবান আলী বেগ খান সালেক একজন তুর্কী কবি ও সাহিত্যিক ছিলেন (১৮১৬-১৮৮১) ছিলেন দিল্লিতে একজন সুপরিচিত লেখক ও কবি, বিখ্যাত উর্দু কবি গালিবের বন্ধু। কিন্তু সৈনিক বৃত্তিই তাঁর পূর্ব-পুরুষগণের আসল পেশা ছিল। মির্যা তোলক বে নামক তার জনৈক পূর্ব পুরুষ বাদশাহ আওরঙ্গজেব আলমগীরের আমলে ভারতে আগমন করে সেনা বিভাগে যোগদান করেন। বাদশাহ শাহ আলমের রাজত্বকাল পর্যন্ত উক্ত পরিবারের লোক কোন না কোন শাহী মসনদ অধিকার করেছিলেন। মোঘল সাম্রাজ্য পতনের পর তারাও বিভিন্ন দিকে বিচ্ছিন্ন হয়ে পড়ে।
শৈশব
আবুল আ’লার শিক্ষাজীবনের সূচনা হয় বাড়িতে গৃহশিক্ষকের তত্ত্বাবধানে। তিনি তার পিতার হাতে এবং তার দ্বারা নিযুক্ত বিভিন্ন শিক্ষকের কাছ থেকে ধর্মীয় শিক্ষা লাভ করেন। তার পিতা তাকে মৌলবী বানাতে চেয়েছিলেন। নয় বছর বয়স পর্যন্ত তিনি তৎকালীন প্রসিদ্ধ আলেম আব্দুস সালাম নিয়াযীর কাছে প্রাথমিক শিক্ষা লাভ করেন। এই শিক্ষার মধ্যে ছিল আরবি, ফারসি, সাহিত্য, কোরআন, ফেকাহ,ইসলামী আইন ও হাদীস শিক্ষা। তিনি মানতিক (যুক্তিবিদ্যা) বইগুলিও অধ্যয়ন করেন। ১১ বছর বয়সে মওলানা  কাশিম আমিনের লেখা বই আল-মারহা আল-জাদিদাহ আরবি থেকে উর্দুতে অনুবাদ করেন।  কয়েক বছর পর, তিনি পারস্যের রহস্যময় চিন্তাবিদ মোল্লা সাদ্রাের বই আসফারের  প্রায় ৩,৫০০ পৃষ্ঠার অনুবাদ করেন। সাম্রাজ্যের পুনর্জীবনের ধারণা এবং মানুষের আধ্যাত্মিক পুনরুজ্জীবনের জন্য ইসলামী আইন (শরিয়া) শাসনের প্রয়োজনীয়তা নিয়ে সাদ্রার লেখা মওদুদীর চিন্তাধারা প্রভাবিত করে, যার প্রতিচ্ছবি তার লেখা ও কাজে পাওয়া যায়।
শিক্ষা
১৯২০ সালে তার পিতা আহমদ হাসান মৃত্যুর পর তিনি ভুপাল হতে দিল্লি চলে যান। জীবিকার প্রয়োজনে তিনি সাংবাদিকতা পেশায় যুক্ত হন। সাংবাদিকতার পাশাপাশি পুনরায় জ্ঞানার্জনে মনোযোগ দেন আবুল আ’লা। এসময় তিনি সমাজবিজ্ঞান, পশ্চিমা দর্শন এবং ইতিহাস অধ্যয়ন করার জন্য ইংরেজী ও জার্মান ভাষা শিখেন। কোনো প্রতিষ্ঠানে ভর্তি না হলেও খ্যাতনামা আলেমদের কাছ থেকে ইলম হাসিল করেন এবং সনদ লাভ করেন। দিল্লির দারুল উলুম ফতেহপুর এর শিক্ষক মাওলানা শরিফুল্লাহ খানের তত্ত্বাবধানে ১৯২৬ সালের ১২ জানুয়ারি ‘উলুমে আকলিয়া ও আদাবিয়্যা ওয়াবালাগাত’ এবং ‘উলুমে আকালিয়া ওআদাবিয়্যা ওয়াফরুইয়া’ সনদ অর্জন করেন। একই প্রতিষ্ঠানের শিক্ষক মাওলানা আশফাকুর রহমান কান্ধলভির কাছ থেকে ১৯২৭ সালে হাদিস, ফিকহ ও আরবি সাহিত্যে সনদ লাভ করেন। ১৯২৮ সালে জামে তিরমিযি এবং মুয়াত্তায়ে মালেক সমাপ্তির সনদপ্রাপ্ত হন।
সাংবাদিকতা
১৯১৮ সালে মাত্র পনেরো বছর বয়সে কর্মজীবনে প্রবেশ করেন। তার বড়ো ভাই আবুল খায়ের মওদুদী বিজনৌর থেকে প্রকাশিত 'মদিনা’ পত্রিকার সম্পাদক ছিলেন। বড়ো ভাইয়ের সাথে দুই মাস কাজ করেন মওদুদী। এভাবেই তার কর্মজীবনের সূত্রপাত হয় । ১৯২০ সালে ১৭ বছর বয়সে ‘সাপ্তাহিক তাজ’ পত্রিকার সম্পাদক নিযুক্ত হন । তার সম্পাদনায় পত্রিকাটি পরবর্তী সময়ে দৈনিকে রুপান্তরিত হয়। কিন্তু অল্প কিছুকাল পরেই ব্রিটিশবিরোধী সম্পাদকীয় লেখার কারণে তাজ পত্রিকার অফিসিয়াল সম্পাদক ও মালিক তাজ উদ্দিন সরকার কর্তৃক মামলায় পড়েন। তখন সাইয়েদ মওদুদী আবার জব্বলপুর ছেড়ে দিল্লি চলে আসতে বাধ্য হন।
লেখাজোকা
১৯২৬ উগ্র হিন্দুবাদী নেতা স্বামী শ্রদ্ধানন্দ ‘শুদ্ধি আন্দোলন’ শুরু করে। প্রচারণা চালিয়ে, লোভ-ভয় দেখিয়ে এবং চাপ সৃষ্টি করে কিছু নিঃস্ব অসহায় মুসলিমকে হিন্দু ধর্মে দীক্ষিত করা হয়। এ ঘটনা মুসলিমদের মাঝে চরম উত্তেজনার সৃষ্টি করে। এ পরিস্থিতিতে দিল্লি শাহী জামে মসজিদে মাওলানা মুহাম্মদ আলী জওহর এ সমস্ত ভিত্তিহীন এবং উস্কানীমূলক প্রচারণায় অতীব দুঃখ প্রকাশ করে বলেন, "'আহা! আজ যদি ভারতে এমন কোন মর্দে মুজাহিদ আল্লাহর বান্দা থাকতো, যে তাদের এসব হীন প্রচারণার দাঁতভাঙ্গা জবাব দিতে পারতো, তাহলে কতই না ভাল হতো!'"মাওলানা মুহাম্মদ আলী জওহরের কথায় প্রচন্ড প্রভাবিত হন মওদুদী। ১৯২৭ সালে উগ্র হিন্দুবাদী অপপ্রচারের জবাব এবং জিহাদের যৌক্তিকতা প্রমাণে মওদুদীর ‘আল-জিহাদ ফিল ইসলাম’ শীর্ষক প্রবন্ধ সিরিজ জমিয়ত পত্রিকায় ধারাবাহিকভাবে প্রকাশ করেন। পরবর্তী সময়ে তা বিরাট গ্রন্থ আকারে প্রকাশিত হয়।হিন্দুত্ববাদীদের অপপ্রচারের সমুচিত ও যৌক্তিক জবাব সম্বলিত বইটি ব্যাপক জনপ্রিয়তা অর্জন করে। ডক্টর মুহাম্মদ ইকবাল গ্রন্থখানি সম্পর্কে মন্তব্য করেন-"'জেহাদ, যুদ্ধ ও সন্ধি সম্পর্কে ইসলামী আইন-কানুন সম্বলিত এ গ্রন্থখানা অভিনব ও চমৎকার হয়েছে। প্রত্যেক জ্ঞানী ও সুধী ব্যক্তিকে গ্রন্থখানি পাঠ করতে অনুরোধ করি।'"১৯৩২ সালে তিনি তার্জমানুল কুরআন পত্রিকায় প্রকাশ শুরু করেন। ১৯৩৩ সাল থেকে ১৯৪০ পর্যন্ত সময়ে তার্জমানুল কুরআনে সাইয়েদ মওদুদীর গুরুত্বপূর্ণ ও মৌলিক গবেষণা গুলো প্রকাশিত হয়। এ পত্রিকার মাধ্যমে তার রাজনৈতিক চিন্তাধারার ছড়িয়ে যেতে থাকে। সমসাময়িক বিষয়, খিলাফত, ইসলামের পুনরুজ্জীবন, ব্যক্তিজীবনে ইসলামকে ফিরিয়ে আনা, ইত্যাদি বিষয়ে তিনি ধারাবাহিক ভাবে লিখতে থাকেন। এ সময় তিনি একজন গুরুত্বপূর্ণ এবং প্রভাবশালী ব্যক্তিত্ব হয়ে উঠেন।
ইসলামের বুনিয়াদী শিক্ষা,সুদ ও আধুনিক ব্যাংকিং, ইসলামী রেনেসাঁ আন্দোলন, ইসলাম ও জাতীয়তাবাদ, ইসলাম ও পাশ্চাত্য সভ্যতার দ্বন্দ্ব, ইসলামী সংস্কৃতির মর্মকথা,পর্দা, ভারতের স্বাধীনতা আন্দোলন ও মুসলমান প্রভৃতি মূল্যবান গ্রন্থ এই সময়ে রচিত হয়। মওলানার জীবনের সব থেকে গুরুত্বপূর্ণ ও তাৎপর্যপূর্ণ কাজ হচ্ছে তাফসীরে তাফহীমুল কুরআন (উর্দু: تفہيم القرآن‎, ইংরেজী: Towards Understanding the Qur'an বাংলা: তাফহীমুল কুরআন) উর্দু এই তাফসীরটি লিখতে তার জীবনের বড় অংশ ব্যয় করেন।
বিবাহ
১৯৩৭ সালের ১৫ই মার্চ দিল্লির এক শরিফ পরিবারের সাইয়িদ নাসির উদ্দিন শামসির কন্যা মাহমুদা বেগমের সাথে মওদুদীর বিবাহ সম্পাদিত হয়। তখনকার দিল্লির ধনী পরিবারগুলোর বিয়েতে লক্ষাধিক টাকার মোহরানা ধরা হতো, কিন্তু তা পরিশোধ করা হতো না। মওদূদী এ অনৈসলামিক রীতি প্রত্যাখ্যান করেন। মাত্র দুই হাজার টাকা মোহরানায় নিতান্ত অনাড়ম্বরভাবে তাঁর বিয়ে অনুষ্ঠিত হয়।
প্রভাব ও ধারাবাহিকতা
ইরানের ইসলামী বিপ্লবের নেতা ও শিয়া ইসলামের পণ্ডিত আয়াতুল্লাহ রুহুল্লাহ্ খোমেনী ১৯৬৩ সালে মাওলানা মওদুদীর সাথে সাক্ষাত করেন, পরবর্তীতে ইমাম খোমেনী মওদুদীর বইগুলো ফার্সি ভাষায় অনুবাদ করেন।
জীবনকাল
right|thumb|সাইয়েদ আবুল আ'লা মওদুদীর বাড়ির প্রবেশ পথ, ইছরা, লাহোর right|thumb|সাইয়েদ আবুল আ'লা মওদুদীর কবর
সমালোচনা
<!-- মওদুদী তার বহু সংখ্যক বইয়ের কারণে সমালোচিত হন যার একটি "খিলাফত ও রাজতন্ত্র"। পরবর্তীতে এই বইয়ের জবাবে পাকিস্তানের প্রধান মুফতি ও পাকিস্তান শরিয়া আদালতের প্রধান বিচারক মুহাম্মাদ তাকী উসমানী লিখেন মুসলিম সমাজ এ আলোড়ন সৃষ্টিকারি বই "ইতিহাসের কাঠগড়ায় হযরত মুয়াবিয়া"। পরবর্তীতে মওলানা বশিরুজ্জামান "সত্যের মশাল" ও "সত্যের আলো" নামক বই লিখে মওলানা মওদুদীর বিরুদ্ধে আনিত সকল অভিযোগ খন্ডন করেন। তার লিখিত বিভিন্ন বইয়ে নবী-রাসুলদের তথা ইসলাম সম্পর্কে যেসব মন্তব্যের কারণে তাকে সমালোচনা করা হয়, তার মধ্যে রয়েছেঃ
দারুল উলুম নদওয়াতুল উলামার সাবেক হাদীস বিভাগীয় প্রধান ইসহাক সিন্দিলভী তার সমালোচনা করে বলেন, “মওদুদী সাহেবের কিতাব 'খিলাফত ও মুলুকিয়াত' পড়ে মনে হলো, মওদুদী সাহেব 'ছাবাই' ফেতনার মুজাদ্দিদ, চিন্তাধারায় একজন পাক্কা শিয়া। সাহাবিদের গালাগাল করে আধুনিক ও বৈজ্ঞানিক পদ্ধতিতে সুন্নীদের শিয়া বানানোর ব্যাপারে তিনি যথেষ্ট দক্ষতা প্রদর্শন করেছেন।”
মওদুদীর পুত্র হায়দার ফারুক বলেন, “বাবা উপমহাদেশে জামায়াতে ইসলামীর প্রতিষ্ঠা করেছিলেন বটে, কিন্তু তার ৯ সন্তানের কেউই দলটির রাজনীতিতে জড়াননি। বাবার রাজনৈতিক দলে সম্পৃক্ত হওয়ার জন্য সন্তানদের ওপর পারিবারিক কোনো চাপও ছিল না। বরং তারা যাতে জামায়াতে ইসলামের রাজনীতিতে না জড়ান, সেজন্য তিনি সব সময় সতর্ক দৃষ্টি রাখতেন। কিন্তু এর অন্তর্নিহিত রহস্য ছেলেমেয়েদের তিনি কোনো দিন বলেননি”
তাছাড়া উপমহাদেশের খ্যাতনামা উলামাদের প্রায় সবাই মওদুদী সাহেবের চিন্তাধারায় যেসব মারাত্মক ভুলভ্রান্তি স্পষ্টভাবে ধরা পড়েছে, সে বিষয়ে সতর্ক করেছেন। জামায়াতে ইসলামীর প্রথম দিকের অনেক নেতাও মওদুদীকে সেসব ভুল-ভ্রান্তি প্রকাশ্যে প্রত্যাহার করার জন্য অনুরোধ করেছেন। কিন্তু মওদুদী তা প্রত্যাহার না করলে, তখন তারা একে একে প্রকাশ্যে ঘোষণা দিয়ে জামায়াতে ইসলামী থেকে পৃথক হয়ে গেছেন। তার মধ্যে রয়েছে: জামায়াতের প্রতিষ্ঠাতা নায়েবে আমীর মানজুর নোমানী, সেক্রেটারি কমরুদ্দীন বেনারসী, মজলিসে শুরার অন্যতম সদস্য হাকীম আবদুর রহীম আশরাফ, বাদশাহ ফয়সাল আন্তর্জাতিক পুরস্কার প্রাপ্ত আরবি সাহিত্যিক আবুল হাসান আলী নদভী প্রমুখ সহ প্রথম সারির প্রায় আরো ৭০ জন নেতা জামায়াতে ইসলামী থেকে পদত্যাগ করেছেন। -->
অনুপ উপাধ্যায়
অনুপ উপাধ্যায় হচ্ছেন একজন ভারতীয় অভিনেতা। তিনি ভাবী জি ঘর পর হ্যায়!, এফ.আই.আর. এবং লাপতাগঞ্জের মতো ভারতীয় টেলিভিশন ধারাবাহিকে অভিনয় করেছেন। তিনি বর্তমানে জীজাজী ছাদ পর হ্যায়-এ অভিনয় করছেন।
সূর্যতপা
সূর্যতপা হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬৫ সালে এইচ. জি. প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সন্ধ্যা রায়, জহর রায়, পাহাড়ী সান্যাল।
জর্জো নেপোলিতানো
জর্জো নেপোলিতাইনো (Giorgio Napolitano; জন্ম: ২৯ জুন, ১৯২৫) ইতালির নেপলসে জন্মগ্রহণকারী বিশিষ্ট রাজনীতিবিদ। মধ্য-বামপন্থী জোটের প্রার্থী ও ইতালীয় প্রজাতন্ত্রের একাদশ রাষ্ট্রপতি হিসেবে ক্ষমতাসীন রয়েছেন। ২০০৬ সালে চতুর্থ দফার নির্বাচনের মাধ্যমে রাষ্ট্রপতিরূপে প্রথমবারের মতো নির্বাচিত হন। নির্বাচিত হবার জন্য তার প্রয়োজন ছিল ৫০৫ ভোট; কিন্তু প্রতিনিধি পরিষদের সদস্যদের ১০০৯ ভোটের মধ্য থেকে তিনি ৫৪৩ ভোট পেয়েছিলেন। ইতালীয় সরকারের প্রধান হিসেবে প্রধানমন্ত্রী রোমানো প্রোদি’র নেতৃত্বাধীন মধ্য-বামপন্থী জোটের সদস্যদের কাছ থেকেই অধিকাংশ সমর্থন পেয়েছেন। সাবেক রাষ্ট্রপ্রধান কার্লো আজেলিও চিয়াম্পি’র কাছ থেকে নেপোলিতানো রাষ্ট্রপতির কার্যালয়ের দায়িত্বভার গ্রহণ করেন।
প্রারম্ভিক জীবন
জর্জো নেপোলিতানো নেপলসে জন্মগ্রহণ করেন। ১৯৪২ সালে দ্বিতীয় নেপলস ফেদেরিকো বিশ্ববিদ্যালয় থেকে ম্যাট্রিকুলেশন ডিগ্রী লাভ করেন। ইতালির ফ্যাসিবাদে অংশগ্রহণের জন্য ’জোভেন্তু ইউনিভার্সিতারিয়া ফ্যাসিস্টা’ নামের স্থানীয় বিশ্ববিদ্যালয়ের ফ্যাসিস্ট যুব সংগঠনের সদস্য হয়েছিলেন তিনি। পরবর্তীকালে তিনি এ বিষয়ে বলেন যে, সংগঠনটি গড়ে উঠেছিল মূলত ফ্যাসিবাদ-বিরোধী বুদ্ধিবৃত্তিক সম্পদকে লুকিয়ে রাখার হাত থেকে রক্ষাকল্পে।
দ্বিতীয় বিশ্বযুদ্ধে ভূমিকা
১৯৪৩ থেকে ১৯৪৫ মেয়াদকালে দ্বিতীয় বিশ্বযুদ্ধের শেষ পর্যায়ে নাজি জার্মানি কর্তৃক ইতালীয় সমাজতান্ত্রিক প্রজাতন্ত্র নামের একটি পুতুল রাজ্য গঠিত হয়। নেপোলিতানো ও তার বন্ধুরা ইতালীয় পুণর্জাগরণ আন্দোলনে সম্পৃক্ত থেকে জার্মানি ও ইতালীয় ফ্যাসিবাদী বাহিনীর বিরুদ্ধে অনেকবার প্রতিরোধ ব্যবস্থা গড়ে তোলেন। তন্মধ্যে, নবম ম্যাগিও সাময়িকীর কার্যালয় দখল করে কার্ল মার্কসের ছদ্মাবরণে বিভিন্ন নিবন্ধ প্রকাশ করে অনেকগুলো দলের মাঝে বিতরণের ব্যবস্থা করতেন।
রাজনৈতিক জীবন
ইতালির কমিউনিস্ট পার্টির দীর্ঘদিনের সদস্য ছিলেন জর্জো নেপোলিতানো। পরবর্তীকালে ডেমোক্র্যাটস অব দ্য লেফট দলের সদস্যরূপে ১৯৯২-১৯৯৪ মেয়াদে প্রতিনিধি পরিষদের সভাপতি এবং ১১৯৬-১৯৯৮ মেয়াদকালে ইতালির স্বরাষ্ট্রমন্ত্রীর দায়িত্ব পালন করেন। ২০০৫ সালে আজীবন সিনেটর হিসেবে মনোনীত হন। এরই ধারাবাহিকতায় ১০ মে, ২০০৬ তারিখে ইতালির রাষ্ট্রপতি হিসেবে নির্বাচিত হন। কিন্তু, সাবেক রাষ্ট্রপ্রধান কার্লো আজেলিও চিয়াম্পি’র মেয়াদকাল শেষ হবার পর ১৫ মে, ২০০৬ তারিখে শপথ গ্রহণের মাধ্যমে রাষ্ট্রপতির কার্যালয়ের দায়িত্বভার গ্রহণ করেন। তিনিই হচ্ছেন ইতালির প্রথম রাষ্ট্রপতি, যিনি ইতালীয় কমিউনিস্ট পার্টির সদস্য ছিলেন এবং প্রথমবারের মতো দ্বিতীয় মেয়াদে রাষ্ট্রপতিরূপে নির্বাচিত হয়েছেন।
রাজর্ষি (ঋষি)
রাজর্ষি (राजर्षि, )  হিন্দুধর্ম এবং হিন্দু পুরাণে একটি শিরোনাম, যা রাজকীয় পটভূমি থেকে আসা ঋষিকে উল্লেখ করে।
বিবরণ
রাজর্ষিকে রাজা হিসাবে বর্ণনা করা যেতে পারে যিনি ভক্তির পথ অবলম্বন করেছিলেন, যার ফলে তিনি রাজকীয় ঋষি হয়েছিলেন। রাজর্ষিকে ঋষি হওয়ার জন্য রাজত্ব ত্যাগ করতে হয় না, যেমন বিশ্বামিত্রের (যিনি পরে রাজর্ষি হন), কিন্তু তার রাজত্বকালে আত্ম-উপলব্ধির মাধ্যমে ঋষির মর্যাদা অর্জন করতে পারে। রাজর্ষিগণ এখনও তাদের ক্ষত্রিয় শ্রেণীর দায়িত্ব পালন করে, এবং তাদের আধ্যাত্মিক জ্ঞানের স্তরে বেশিরভাগ ঋষি, মহর্ষি ও ব্রহ্মর্ষিদের বংশধরদের মতই থাকে। রাজর্ষির আরেকটি উদাহরণ হলেন রাজা জনক, যিনি তপস্বী ঋষি  অষ্টাবক্রের কাছ থেকে আত্মজ্ঞান লাভ করেছিলেন বলে কথিত আছে।
তারা হিন্দুধর্ম ও বেদে উল্লেখিত চার প্রকার ঋষিদের অন্তর্ভুক্ত, অন্য তিনটি হলো - মহর্ষি, ব্রহ্মর্ষি ও দেবর্ষি।
কাশ্মীরি সাইকিয়া বড়ুয়া
শিক্ষা
তিনি তার নিজ শহর মঙ্গলদৈতে তার স্কুলে প্রাথমিক পড়াশোনা শুরু করেন এবং পরে ১৯৮১ সালে গুয়াহাটি র কটন কলেজ থেকে উচ্চশিক্ষা নিয়ে স্নাতকত্ব সম্পূর্ণ করেন ।
চলচ্চিত্র
অসমীয়া চলচ্চিত্রে তার প্রথম উপস্থিতি ছিল ১৯৭১ সালে। পুরস্কার বিজয়ী অসমীয়া চলচ্চিত্র অরণ্যতে একটি জনপ্রিয় গান আই পূর্ণিমার রাতিতে নৃত্যশিল্পীদের একটি দলে অনিয়মিত শিল্পী হিসাবে তিনি কাজ করেছিলেন। কিশোরী বয়সেই সমরেন্দ্র নারায়ণ দেব পরিচালিত পুতোলা ঘর চলচ্চিত্রে তিনি প্রধান অভিনেত্রী হিসেবে আত্মপ্রকাশ করেন। ছবিটি ১৯৭৬ সালে মুক্তি পেয়েছিল এবং তখনও তিনি একজন স্কুল শিক্ষার্খী ছিলেন।
এক বছর পরে ১৯৭৭ সালে ভবেন্দ্র নাথ সাইকিয়া পরিচালিত সন্ধ্যা রাগ চলচ্চিত্রটিতে তিনি অভিনয় করেছিলেন। এই চলচ্চিত্রটি ছিল ভারতীয় প্যানোরামায় প্রদর্শিত প্রথম অসমীয়া চলচ্চিত্র।
১৯৮০-এর দশকে অসমীয়া চলচ্চিত্র জগতে তিনি নিজের কর্মজীবনের শীর্ষে ছিলেন, এর কারণ হল সেই সময় তার অভিনীত অনেকগুলি চলচ্চিত্র পরপর মুক্তি পেয়েছিল। এই ছবিগুলির মধ্যে রয়েছে অগ্নিস্নান (১৯৮৫), ময়ূরী ( ১৯৮৬), অ্যান্টনি মুর নাম (১৯৮৬), আই দেশ মুর দেশ (১৯৮৬)। এর পরে তাঁর উল্লেখযোগ্য ছবি ছিল ১৯৯৫ সালে যাগরোলোই বহু দূর।
অন্যান্য কাজ
তিনি দূরদর্শনের সাথেও যুক্ত ছিলেন এবং ১৯৯০ এর দশকে অসমীয়া সংবাদ বিবৃতিগুলিতে সংবাদ উপস্থাপক হিসাবে উপস্থিত হন।
বর্তমানে তাকে প্রায়শই টেলিভিশনে অসমীয়া টক শো এবং অন্যান্য প্রোগ্রামগুলিতে উপস্থাপক হিসাবে দেখা যায়।
ফিল্মগ্রাফি
কাশ্মীরি সাইকিয়া বড়ুয়ার অভিনীত ছবিগুলি হল অরণ্য  পুতুল ঘর (১৯৭৬) সন্ধ্যা রাগ (১৯৭৭) অগ্নিস্নান (১৯৮৫) ময়ূরী (১৯৮৬) অ্যান্টনি মুর নাম (১৯৮৬) এই দেশ মুর দেশ (১৯৮৬) যাগরোলোই বহু দূর (১৯৯৫) চেনাই মুর ধুলিয়া। এর মধ্যে সন্ধ্যা রাগ (১৯৭৭) চলচ্চিত্রটি ভারতীয় প্যানোরামায় প্রদর্শিত প্রথম অসমীয়া চলচ্চিত্র ছিল।
নিমতলা মহাশ্মশান
নিমতলা মহাশ্মশান হল কলকাতার বিডন স্ট্রিট এলাকায় অবস্থিত একটি শ্মশানঘাট। এটি হুগলি নদীর তীরে অবস্থিত। ১৮৯১ সালের ২৯ জুলাই ঈশ্বরচন্দ্র বিদ্যাসাগরের দাহকার্য এখানে সম্পন্ন হয়েছিল। রবীন্দ্রনাথ ঠাকুরকে এই শ্মশানঘাটে দাহ করা হয়েছিল। তার সমাধিমন্দির এই শ্মশানের পাশেই অবস্থিত। বিশিষ্ট সাহিত্যিক মানিক বন্দ্যোপাধ্যায়কেও এই শ্মশানে দাহ করা হয়।
নিমতলা মহাশ্মশান নির্মিত হয়েছিল ১৮২৭ সালে। ২০১০ সালে ভারত সরকার এই শ্মশানঘাটের উন্নয়নের জন্য ১৪ কোটি টাকার একটি প্রকল্প ঘোষণা করেন। এই প্রকল্পে শ্মশান ও শ্মশানঘাট সংলগ্ন রবীন্দ্রনাথের সমাধিমন্দিরটির সৌন্দর্যায়ন ঘটানো হয়।
রুবি মায়ার্স
রুবি ময়ারস (১৯০৭ - ১০ই অক্টোবর ১৯৮৩; তাঁর মঞ্চ নাম সুলোচনা দ্বারা বেশি পরিচিত) একজন বাগদাদী ইহুদি বংশে জন্মগ্রহণকারী ভারতীয় নির্বাক চলচ্চিত্র অভিনেত্রী ছিলেন।
প্রারম্ভিক জীবন
রুবি মায়ার্স ১৯০৭ সালে তৎকালীন ব্রিটিশ ভারতের বোম্বে প্রেসিডেন্সির পুনেতে জন্মগ্রহণ করেছিলেন। নিবিড় সুন্দর এবং বাদামি চোখের অধিকারী রুবি সুলোচনা প্রথমদিকের ইউরেশীয় ভারতীয় চলচ্চিত্রের তারকাদের মধ্যে একজন ছিলেন এবং তিনি নিজের নাম নিজেই রেখেছিলেন।
পেশা
তিনি ভারতীয় চলচ্চিত্র জগতের প্রথম দিকের ইউরেশীয় নারী তারকাদের মধ্যে অন্যতম ছিলেন। যখন কোহিনূর ফিল্ম কোম্পানির মোহন ভাবনানী তাঁর কাছে চলচ্চিত্রে কাজ করার বিষয়ে যোগাযোগ করতে গিয়েছিলেন, তখন তিনি একজন টেলিফোন চালক হিসেবে কাজ করছিলেন। প্রস্তাবটি পেয়ে উচ্ছ্বসিত হলেও তিনি চলচ্চিত্রে অভিনয়ের প্রস্তাব প্রত্যাখ্যান করেছিলেন; কারণ উক্ত সময়ে অভিনয় পেশাটি নারীদের জন্য বেশ অনিশ্চিত একটি পেশা হিসাবে বিবেচিত হতো। তবে ভাবনানী তাঁর প্রস্তাবে অবিচল ছিলেন এবং রুবি অভিনয় জগত সম্পর্কে কিছুই না জানা সত্ত্বেও অভিনয় জগতে প্রবেশ করতে রাজি হয়েছিলেন। তিনি ইম্পেরিয়াল ফিল্ম কোম্পানির সঙ্গে সংযুক্ত হওয়ার পূর্বে কোহিনূর ফিল্ম কোম্পানির ভাবনানীর নির্দেশনায় তারকা হয়ে উঠেছিলেন, যেখানে তিনি দেশের সর্বাধিক বেতন প্রাপ্ত চলচ্চিত্র তারকায় পরিণত হয়েছিলেন।
১৯২৮ - ১৯২৯ সালের মধ্যে, পরিচালক আর. এস. চৌধুরীর সাথে মাধুরী (১৯২৮), আনারকলি (১৯২৮) এবং ''ইন্দিরা বি. এ''. (১৯২৯) নামে তিনটি ব্যাপক জনপ্রিয় নির্বাক চলচ্চিত্রে অভিনয়ের মাধ্যমে তিনি সকলের নজর কেড়েছিলেন। বাস্তবে তাঁর খ্যাতি এতটা প্রসারিত ছিল যে, যার প্রমাণ হচ্ছে যখন খাদি প্রদর্শনীর উদ্বোধনকারী মোহনদাস করমচাঁদ গান্ধীর উপর একটি স্বল্পদৈর্ঘ্যের চলচ্চিত্র প্রদর্শিত হয়েছিল, তখন উক্ত চলচ্চিত্রের পাশাপাশি মাধুরী চলচ্চিত্র হতে তাঁর একটি নৃত্যও প্রদর্শিত হয়েছিল।
পুরস্কার
চলচ্চিত্র জগতে আজীবন অবদানের জন্য ১৯৭৩ সালে তাঁকে ভারতের সর্বোচ্চ পুরস্কার দাদা সাহেব ফালকে প্রদান করা হয়েছিল।
ব্রায়ান বুথ
ব্রায়ান চার্লস বুথ, এমবিই (Brian Booth; জন্ম: ১৯ অক্টোবর, ১৯৩৩) নিউ সাউথ ওয়েলসের বাথহার্স্টে জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেট তারকা। ১৯৬১ থেকে ১৯৬৬ মেয়াদে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ মাঝারিসারির ব্যাটসম্যানের ভূমিকা পালন করতেন। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন ব্রায়ান বুথ। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন।
প্রারম্ভিক জীবন
১৯৫২ সালে সিডনিতে চলে যান ও শিক্ষকতা পেশায় অংশগ্রহণের লক্ষ্যে সিডনি টিচার্স কলেজে প্রশিক্ষণকালীন গ্রেড ক্রিকেট প্রতিযোগিতায় অংশ নেন। প্রথম-শ্রেণীর ক্রিকেটে নিউ সাউথ ওয়েলসের পক্ষে অভিষেক ঘটে তার। নিজস্ব দ্বিতীয় খেলায় ১৯৫৪-৫৫ মৌসুমে লেন হাটনের নেতৃত্বাধীন সফরকারী ইংল্যান্ড একাদশের বিপক্ষে স্মরণীয় নৈপুণ্য প্রদর্শন করেন।
খেলোয়াড়ী জীবন
সমগ্র খেলোয়াড়ী জীবনে ২৯ টেস্ট ও ৯৩টি প্রথম-শ্রেণীর খেলায় অংশ নিয়েছেন। মাঝারিসারির ব্যাটসম্যান হিসেবে সচরাচর ৪ অথবা ৫ নম্বরে ব্যাটিংয়ে নামতেন তিনি। এছাড়াও মাঝে-মধ্যে ডানহাতে মিডিয়াম পেস কিংবা অফ স্পিন বোলিং করতেন ব্রায়ান বুথ। মাঠে চমৎকার ক্রীড়াসুলভ মনোভাবের পরিচয় দিতেন।
১৯৬১ সালে ইংল্যান্ড সফরে অস্ট্রেলিয়া দলের সদস্য মনোনীত হন। সিরিজের শেষ দুই টেস্টে অংশ নেন। দেশে ফিরে ১৯৬২-৬৩ মৌসুমে সফরকারী ইংল্যান্ডের বিপক্ষে দুইটি সেঞ্চুরি করেন ও দলের নিয়মিত সদস্যরূপে অন্তর্ভুক্ত হন। পরবর্তী গ্রীষ্মে দক্ষিণ আফ্রিকার বিপক্ষে আরও দু'টি সেঞ্চুরি করেন। ফলশ্রুতিতে তিনি অস্ট্রেলিয়ার বর্ষসেরা ক্রিকেটারের মর্যাদা পান। রিচি বেনো ক্রিকেট থেকে অবসর নিলে সিম্পসন অধিনায়ক ও তিনি সহঃ অধিনায়কের দায়িত্ব পান। ১৯৬৪ সালে অস্ট্রেলিয়া সফলভাবে ইংল্যান্ড সফর শেষ করে ও অ্যাশেজ করায়ত্ব করে।
১৯৬৫-৬৬ মৌসুমে ইংল্যান্ডের বিপক্ষে সর্বশেষ টেস্ট সিরিজে অংশ নেন। নিয়মিত অধিনায়ক বব সিম্পসনের গুটিবসন্তে আক্রান্ত হওয়া ও পরবর্তীকালে কব্জি ভেঙ্গে যাওয়ার কারণে ১৯৬৫-৬৬ মৌসুমের অ্যাশেজ সিরিজে প্রথম ও তৃতীয় টেস্টে দলের অধিনায়কেরও দায়িত্ব পালন করেছেন তিনি। প্রথম টেস্টটি ড্র হলেও তৃতীয় টেস্টে গত দশ বছরের মধ্যে প্রথমবারের মতো ইনিংসের ব্যবধানে পরাজিত হয়েছিল।
অবসর
right|thumb|250px|১৯৬০ সালে নিউজিল্যান্ড গমনকালে [[ইয়ান ক্রেগ, জনি মার্টিন ও ব্রায়ান বুথের (ডানে) সংগৃহীত স্থিরচিত্র]]
দূর্বল ক্রীড়াশৈলী প্রদর্শনের কারণে অস্ট্রেলিয়ার দল নির্বাচকমণ্ডলী অস্ট্রেলিয়া দলের ব্যাপক রদ-বদল ঘটায় ও তার খেলোয়াড়ী জীবনের সমাপ্তি ঘটে। ক্রিকেট থেকে অবসর নেযার পর তিনি নিজের শিক্ষকতা পেশায় ফিরে যান।
১৯৬৩-৬৪ মৌসুমে খেলোয়াড়ী জীবনের স্বর্ণালী সময়ে অবস্থানকালে বর্ষসেরা অস্ট্রেলীয় ক্রিকেটার হিসেবে মনোনীত হন। ২০১৪ সালে জিওফ লসন ও মার্গারেট পেডেনের সাথে তাকেও নিউ সাউথ ওয়েলস হল অব ফেমে অন্তর্ভুক্ত করা হয়।
নটর ডেম কলেজের উল্লেখযোগ্য শিক্ষার্থীর তালিকা
ঢাকায় অবস্থিত নটর ডেম কলেজের বিভিন্ন সময়ের শিক্ষার্থী, যারা স্বীয় ক্ষেত্রে সফলতার পরিচয় দিয়ে উল্লেখযোগ্যতা অর্জন করেছেন, এটি তাদের নামের তালিকা।
নগর গবেষণা কেন্দ্র
নগর গবেষণা কেন্দ্র (সিইউএস, বা বাংলায়: নগকে) হলো বাংলাদেশের একটি গবেষণা ও প্রশিক্ষণ প্রতিষ্ঠান, যা প্রধানত বাংলাদেশে নগরায়ণের সমস্যাবলি, নগরের দারিদ্র্য, বস্তি এবং ভূমি দখল ও বসতি স্থাপন জনিত সমস্যা সম্পর্কিত গবেষণা, জরিপ পরিচালনা ও সুপারিশ এবং ব্যবস্থা গ্রহণের পথনির্দেশনা প্রদান করে থাকে। এই প্রতিষ্ঠানটি একটি স্বাধীন গবেষণা সংস্থা যার সদরদপ্তর বাংলাদেশের রাজধানী ঢাকায় অবস্থিত। এটি একটি বহুবিধ সুযোগ-সুবিধা সংবলিত প্রতিষ্ঠান যার নিজেস্ব স্বেচ্ছাসেবী কর্মী রয়েছে যাদের মাধ্যমে সে গবেষণা, তথ্যকেন্দ্র, গ্রন্থাগার, প্রকাশণা প্রভৃতি কার্য সমাধা ও পরিচালনা করে থাকে।
প্রতিষ্ঠার ইতিহাস
১৯৭২ সালের ১৩ মে এটি ঢাকায় প্রতিষ্ঠিত হয়। নগর গবেষণা কেন্দ্র বাংলাদেশের "সমিতি নিবন্ধন আইন, ১৮৬০" এর অধীনে নিবন্ধিত একটি অলাভজনক স্বেচ্ছাসেবী প্রতিষ্ঠান যেটি তার স্বোপার্জিত অর্থে পরিচালিত হয়।
আনন্দ অশ্রু
আনন্দ অশ্রু ১৯৯৭ সালের একটি বাংলাদেশী চলচ্চিত্র। এতে মুখ্য চরিত্রে অভিনয় করেছেন সালমান শাহ, শাবনূর ও কাঞ্চি।
৪২০ (গাঁজা সংস্কৃতি)
৪২০, ৪:২০, বা ৪/২০ (উচ্চারিত ফোর-টুয়েন্টি) হল একটি কোড-পদ যা দ্বারা গাঁজার বার্ষিক ব্যবহার ও প্রসারণ বুঝিয়ে থাকে, গাঁজা সংস্কৃতির সঙ্গে নিজেকে সনাক্ত করার একটি উপায় হিসেবে। ৪২০ সংখ্যার উপর ভিত্তি করে এই দিবসে বিকাল ৪:২০ সময়ে গাঁজা ধূমপান অন্তর্ভুক্ত, পাশাপাশি এপ্রিল ২০ তারিখের নানান উদ্যাপন (ইউ.এস. গঠনে ৪/২০)। প্রতি বছরের চতুর্থ মাস, অর্থাৎ এপ্রিলের ২০ তারিখ বিকেল ৪টা ২০ মিনিটে গাঁজাসেবীরা  বিশেষ এ দিনটি উদযাপন করে৷
আনন্দ অশ্রু
কাহিনী
সালমান শাহ বাড়ি ছেড়ে আসা এক গান লেখকের চরিত্রে অভিনয় করেন, যিনি দুঃখের গান লিখেন। তিনি একটি গ্রামে যান, দোলা (শাবনূর) নামের এক সাধারণ মেয়ের প্রেমে পড়েন। কিন্তু সমাজ এই অসম প্রেমকে মেনে নেয় না।
জুন মালিয়া
জুন মালিয়া (অথবা জুন মাল্লিয়াহ অথবা জুনি মালিয়া) হলেনে একজন বাঙালী অভিনেত্রী। তিনি একজন লোকহিতৈষী ব্যক্তি এবং পশ্চিমবঙ্গ মহিলা কমিশনের অন্যতম সদস্য।
রাজনৈতিক জীবন
২০২১ সালের বিধানসভা নির্বাচনে তৃণমূল কংগ্রেসের প্রার্থী হয়ে তিনি ২৩ হাজার ভোটের ব্যবধানে মেদিনীপুর বিধানসভা কেন্দ্রে জিতেছেন।
সৌরপুরাণ
সৌরপুরাণ (सौर पुराण, ) হল একটি শৈব উপপুরাণ। এই পুরাণের মুদ্রিত সংস্করণে ৬৯টি অধ্যায় রয়েছে। সৌরপুরাণের পরিশিষ্ট অধ্যায়ে এটিকে ব্রহ্মপুরাণের অংশ বলে উল্লেখ করা হয়েছে। অনুমিত হয় যে অতীতে এই পুরাণের সম্পূর্ণ ভিন্ন একটি পাঠ প্রচলিত ছিল।
সৌরপুরাণের বর্তমান পাঠে হিন্দু দেবতা সূর্যের মাধ্যমে অপর হিন্দু দেবতা শিব ও তাঁর শক্তি পার্বতীর মাহাত্ম্য কীর্তিত হয়েছে। এছাড়া এই গ্রন্থে বারাণসী তীর্থের মাহাত্ম্য এবং অপরাপর বিভিন্ন তীর্থস্থান ও শিবলিঙ্গের বর্ণনাও পাওয়া যায়। গ্রন্থের ৩১শ অধ্যায়ে উর্বশী ও পুরুরবার প্রেমকাহিনির একটি পাঠও পাওয়া যায়। এছাড়া সৌরপুরাণ থেকে দেবীর পূজা, দান ও ব্রতের মাহাত্ম্য-সহ পৌরাণিক সাহিত্যের একটি সংক্ষিপ্ত পরিচয়ও পাওয়া যায়। ৩৮শ থেকে ৪০শ অধ্যায়ে একটি ভবিষ্যদ্বাণীর আকারে মধ্যযুগীয় দার্শনিক মধ্ব ও তার রচনার সমালোচনা করা হয়েছে।
সংস্করণ
১৮৮৯ সালে সৌরপুরাণের একটি সংস্করণ পুনা থেকে আনন্দশর্মা (আনন্দশর্মা সংস্কৃত ধারাবাহিক ১৮) কর্তৃক মুদ্রিত হয়। ১৯০৮ সালে কলকাতার বঙ্গবাসী প্রেস থেকে বাংলা অনুবাদ সহ এই পুরাণের অপর একটি সংস্করণ প্রকাশিত হয়। দুটি সংস্করণই ছিল কার্যত একরূপ।
শঙ্কর রায় (ভারতীয় রাজনীতিবিদ)
শঙ্কর রায় (জন্ম ২২ মে ১৯৫৭) ২০১৮ সাল থেকে সাব্রুম বিধানসভা কেন্দ্র থেকে ত্রিপুরা বিধানসভার সদস্য। তিনি ভারতীয় জনতা পার্টির সঙ্গে যুক্ত।
প্রাথমিক জীবন এবং শিক্ষা
শঙ্কর রায় ত্রিপুরার দক্ষিণ ত্রিপুরা জেলার সাব্রুমে ২২ মে ১৯৫৭ সালে অধীর চন্দ্র রায়ের ঘরে জন্মগ্রহণ করেন।
তিনি পশ্চিমবঙ্গ মাধ্যমিক শিক্ষা বোর্ড থেকে ১২ তম সম্পন্ন করেছেন।
আলতাফুর রহমান
'''ডা. মোহাম্মদ আলতাফুর রহমান''' (জন্মঃ ১৯৩৮) ইংল্যান্ডের লেবার পার্টির একজন রাজনীতিবীদ এবং ল্যাংকাশায়ার এর হিন্ডবার্ন সিটির সাবেক মেয়র। তিনি ১৯৩৮ সালে বগুড়া জেলার সারিয়াকান্দি উপজেলার দীঘলকান্দি গ্রামে জন্মগ্রহণ করেন। ১৯৬৬ সালে তিনি ইংল্যান্ড পাড়ি জমান। ১৯৭১ সালে বাংলাদেশের মুক্তিযুদ্ধের সময় তিনি ও তার বন্ধুরা মিলে বাংলাদেশের যুদ্ধাহত মুক্তিযুদ্ধাদের চিকিৎসা সহয়তা দিয়েছিলেন।
শিক্ষাজীবন
আলতাফুর রহমান দীঘলকান্দি প্রাথমিক বিদ্যালয়ে চতুর্থ শ্রেনী পর্যন্ত পড়ার পর সারিয়াকান্দি বালক উচ্চ বিদ্যালয়ে ভর্তি হন। সেখান থেকে এসএসসি পাশ করার পর রংপুর কারমাইকেল কলেজ থেকে এইসএসসি পাশ করেন। ১৯৫৮ সালে তিনি রাজশাহী মেডিকেল কলেজে ভর্তি হন এবং এমবিবিএস পাশ করার পর রাজশাহী মেডিকেল কলেজেই প্রভাষক হিসেবে যোগ দেন।
পরিবার
আলতাফুর রহমানের বাবা মরহুম আজিজুর রহমান এবং মা মরহুমা সবুনুরনেসা। ছয় ভাইবোনের মধ্যে আলতাফুর রহমান হলেন পঞ্চম। তিনি ১৯৭৩ সালে রাজশাহী মেডিকেল কলেজের চতুর্থ বর্ষের ছাত্রী হোসনে আরার সাথে বিবাহ বন্ধনে আবদ্ধ হন। স্ত্রী ডা. হোসনে আরা রহমান, মেয়ে ডা.হেলেন রহমান এবং ছেলে আশিকুর রহমানকে নিয়েই আলতাফুর রহমানের সংসার।
বাংলাদেশের মুক্তিযুদ্ধে অবদান
মুক্তিযুদ্ধের সময় আলতাফুর রহমান লন্ডনে তার পাঁচ বাঙ্গালি বন্ধু ডা. জাফর উল্লাহ চৌধুরী, ডা. কাজী কামরুজ্জামান, ডা. বরকত চৌধুরী, ডা. মাহফুজুল হক ও ডা. মোশারফ হোসেনকে নিয়ে যুদ্ধাহত বীর মুক্তিযুদ্ধাদের ওষুধ ও চিকিৎসাসেবা দেওয়ার সিদ্ধান্ত নেন। পরে এই ছয় চিকিৎসক মিলে লন্ডনে গঠন করেন বাংলাদেশ মেডিকেল অ্যাসোসিয়েশন অফ ইউনাইটেড কিংডম। এই সংগঠনের ব্যানারে লন্ডনে ওষুধ সংগ্রহ শেষে ভারতের হিলি সীমান্ত দিয়ে বাংলাদেশে প্রবেশ করে তারা যুদ্ধাহত মুক্তিযুদ্ধাদের ওষুধ ও চিকিৎসাসেবা প্রদান করেন।
রাজনৈতিক জীবন
কারমাইকেল কলেজে পড়ার সময় যখন তৎকালীন পূর্ব পাকিস্তানে আইযুববিরোধী মনোভাব চাঙ্গা তখন পাকিস্তানের তৎকালীন মন্ত্রী ফজলুল বারী সারিয়াকান্দি আসতে চাইলে তিনি তার বিরুদ্ধে জনমত তৈরি করেন এবং এজন্য মন্ত্রী তার সফর বাতিল করেন। তিনি মূলত সক্রিয় ছাত্ররাজনীতির সাথে জড়ান রাজশাহী মেডিকেল কলেজে পড়ার সময় থেকেই। আলতাফুর রহমান রাজশাহী মেডিকেল কলেজ স্টুডেন্ট অ্যাসোসিয়েশনের ভিপি ছিলেন।
আলতাফুর রহমান রাজশাহীতে ১৯৫৮ থেকে ১৯৬৩ সাল পর্যন্ত পশ্চিম পাকিম্তানবিরোধী বিভিন্ন আন্দোলন-সংগ্রামে মেডিকেল কলেজসহ ছাত্রসমাজের নেতৃত্ত দেন। ১৯৬৩ সালে আন্দোলনে অংশগ্রহণের অভিযোগে পাকিস্তান সরকার তাকে গ্রেপ্তার করে।
ইংল্যান্ডে তিনি পুলিশ বিভাগের চিকিৎসক ছিলেন। সে সুবাদে এলাকায় ব্যাপক পরিচিত হয়ে উঠেন। সেখানে তিনি ব্রিটিশ মেডিকেল অ্যাসোসিয়েশনের (বিএমএ) প্রেসিডেন্ট নির্বাচিত হন। ১৯৯৬ সালে লেবার পার্টির কাউন্সিলর নির্বাচিত হন। ২০০৬ সালে নিজ দলের কাউন্সিলর লিজলিকে পরাজিত করে হিন্ডবার্ন সিটির মেয়র নির্বাচিত হন ও ২০০৭ সাল পর্যন্ত তিনি এ দায়িত্বে ছিলেন। বর্তমানে তিনি হিন্ডবার্ন-বাংলাদেশ ওয়ালফেয়ার অ্যাসোসিয়েশনের চেয়ারম্যান।
গীতা জুতশি
গীতা জুতশি (জন্ম ২রা ডিসেম্বর ১৯৫৬) একজন প্রাক্তন ভারতীয় ট্র্যাক এবং ফিল্ড অ্যাথলেট। তিনি ৮০০ মিটার এবং ১৫০০ মিটার ইভেন্টে বেশ কয়েকটি জাতীয় এবং এশিয়ান রেকর্ড স্থাপন করেছিলেন।
১৯৮২ সালে মহিলাদের ৮০০ মিটার এবং ১৯৭৮ এবং ১৯৮২ -দুবারেই মহিলাদের ১৫০০ মিটার দূরপাল্লার দৌড়ে রৌপ্য পদক জিতেছিলেন জুত্সি নয়াদিল্লিতে ১৯৮২ সালের এশিয়ান গেমসে শীর্ষস্থানীয় ভারতীয় মহিলা অ্যাথলিট হিসাবে তিনি উদ্বোধনী অনুষ্ঠানে প্রতিযোগীদের পক্ষে শপথ গ্রহণ করেছিলেন। তার কৃতিত্বের জন্য তিনি অর্জুন পুরস্কার এবং পদ্মশ্রী পুরস্কার পেয়েছেন।
তিনি অন্যান্য ভারতীয় মহিলা অ্যাথলেটদের কাছে অনুপ্রেরণা স্বরূপ। যেমন সফলভাবে মাউন্ট এভারেস্টে আরোহণকারী প্রথম ভারতীয় মহিলা বাচেন্দ্রী পাল তাকে রোল মডেল রূপে স্বীকার করেন। তিনি বলেন শৈশবেই প্রধানমন্ত্রী প্রধানমন্ত্রী ইন্দিরা গান্ধীর সাথে জুটশির একটি সংবাদপত্রের ছবি দেখে জাতীয় খ্যাতির আকাঙ্ক্ষা শুরু করেছিলেন।
গীতার প্রশিক্ষক ছিলেন মোহাম্মদ ইলিয়াস বাবর । যুক্তরাষ্ট্রে ১৭ বছর থাকার পরে, তিনি ২০০২ সালের জুলাই মাসে ভারতে ফিরে এসে ভারতীয় জুনিয়র অ্যাথলেটিক্স দলের (৮০০ মিটার এবং ১৫০০ মিটার) কোচের দায়িত্ব গ্রহণ করেছিলেন।
রাজদ্রোহী (১৯৬৬ এর চলচ্চিত্র)
রাজদ্রোহী হল একটি জনপ্রিয় বাংলা চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি শরদিন্দু বন্দ্যোপাধ্যায় এর বিখ্যাত উপন্যাস রাজদ্রোহী অবলম্বনে নির্মিত হয়েছিল। এই চলচ্চিত্রটি ২৫ মার্চ ১৯৬৬ সালে বি. কে. প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন আলি আকবর খান। এই চলচ্চিত্রটির মুখ্য চরিত্রে অভিনয় করেন উত্তম কুমার, বিশ্বনাথ বন্দ্যোপাধ্যায়, রতন বন্দ্যোপাধ্যায়, অঞ্জনা ভৌমিক।
অস্কার (দ্ব্যর্থতা নিরসন)
অস্কার বলতে হয়তোবা বোঝায়:
২০১৫ আইসিসি আমেরিকাস টুয়েন্টি২০ প্রথম বিভাগ
২০১৫ আইসিসি আমেরিকাস টুয়েন্টি২০ প্রথম বিভাগ ক্রিকেট প্রতিযোগিতাটি ৩-১০ মে, ২০১৫ তারিখ পর্যন্ত মার্কিন যুক্তরাষ্ট্রে অনুষ্ঠিত হয়। আইসিসি আমেরিকাস কর্তৃক এ প্রতিযোগিতা পরিচালিত হয়। সবগুলো খেলাই ইন্ডিয়ানার ইন্ডিয়ানাপোলিসে অবস্থিত ওয়ার্ল্ড স্পোর্টস পার্কে আয়োজিত হয়। শীর্ষ দুই দল ২০১৫ সালের বিশ্ব টুয়েন্টি২০ বাছাইপর্বে অবতীর্ণ হবে।
আইসিসি’র চার সহযোগী সদস্য - বারমুডা, কানাডা, সুরিনাম ও মার্কিন যুক্তরাষ্ট্রের ক্রিকেট দল অংশ নেয়। ওয়েস্ট ইন্ডিজ ক্রিকেট দল আইসিসি’র পূর্ণাঙ্গ সদস্য হওয়ায় দলটি সরাসরি ২০১৬ সালে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় খেলবে।
প্রস্তুতি-পর্ব
ইন্ডিয়ানাপোলিস ওয়ার্ল্ড স্পোর্টস পার্কে প্রথমবারের মতো আমেরিকাস টুয়েন্টি২০ প্রতিযোগিতা অনুষ্ঠিত হয়। এর পূর্বের দুই আসর ফ্লোরিডার লডারহিলে অবস্থিত সেন্ট্রাল ব্রোওয়ার্ড রিজিওন্যাল পার্কে অনুষ্ঠিত হয়েছিল। বারমুডার কোচ হিসেবে ছিলেন সাবেক ক্রিকেটার আর্নল্ড ম্যান্ডার্স ও সহকারী ছিলেন ক্লে স্মিথ। প্রতিযোগিতার প্রস্তুতি-পর্বের অংশ হিসেবে জামাইকায় প্রশিক্ষণ শিবির স্থাপন করেন। সেখানে দলটি জামাইকার ক্লাব দলগুলোর বিপক্ষে ৩টি খেলায় অংশ নিয়ে সবকটিতেই বিজয়ী হয়। প্রস্তুতি-পর্বের অংশ হিসেবে সুরিনাম দল মার্চ, ২০১৫ সালে মেরিলেবোন ক্রিকেট ক্লাবের বিপক্ষে বেশ কয়েকটি টুয়েন্টি২০ খেলায় অংশ নেয়। কানাডা দল টেক্সাসের হসটনে আমন্ত্রিত একাদশের বিপক্ষে তিনটি অনুশীলনী খেলায় অংশগ্রহণ করে।
চেকোস্লোভাকিয়া
চেকোশ্লোভাকিয়া (Czecho-Slovakia ( চেক এবং Československo, Česko-Slovensko ) ১৯১৮ সালের অক্টোবর থেকে ১৯৯২ সাল পর্যন্ত সার্বভৌম রাষ্ট্র হিসেবে অস্তিত্বশীল ছিল। ১৯৯৩ সালে এই রাষ্ট্র বিভক্ত হয়ে চেক প্রজাতন্ত্র ও স্লোভাকিয়া নামক দুটি রাষ্ট্র গঠিত হয়।
খর পানি
খর পানি বা খর জল (Hard water) বলতে এমন পানিকে বোঝায়, যাতে কিছু বিশেষ খনিজের অধিক পরিমাণে দ্রবীভূত আয়ন থাকে, বিশেষ করে ক্যালসিয়াম ও ম্যাগনেসিয়াম আয়ন থাকে, যার কারণে পানিতে সাবান মিশ্রিত করলে এতে ফেনা হতে চায় না, বরং গাদ উৎপন্ন হয়। পানির খরতাকে দুইটি শ্রেণীতে বিভক্ত করা যায় - স্থায়ী ও অস্থায়ী। পানির অস্থায়ী খরতাকে ফুটিয়ে দূর করা সম্ভব। অস্থায়ী খর পানি ফোটালে ক্যালসিয়াম বাইকার্বোনেট লবণগুলি বিযোজিত হয়ে ক্যালসিয়াম কার্বনেট অবক্ষিপ্ত হয় ও পাত্রের গায়ে চুনা-আস্তর সৃষ্টি করে। অন্যদিকে স্থায়ী খরতাকে পানি ফুটিয়ে দূর করা সম্ভব নয়। এর পরিবর্তে একটি আয়ন-হস্তান্তর রজন ব্যবহার করতে হয়। রজনটি অস্থায়ী খরতাও দূর করতে পারে।
যখন পানি চুনাপাথর, চক বা জিপসামের মজুদের মধ্য দিয়ে অনুস্রাবিত হয় বা চুঁইয়ে বের হয়, তখন খর পানির সৃষ্টি হয়। ঐসব মজুদ মূলত ক্যালসিয়াম ও ম্যাগনেসিয়ামের কার্বোনেট, বাইকার্বোনেট ও সালফেট নিয়ে গঠিত।
সুপেয় খর পানি স্বাস্থ্যের জন্য সামান্য উপকারী হতে পারে। তবে শিল্পখাতে এটি সংকটজনক সমস্যার সৃষ্টি করতে পারে, যেখানে পানির খরতার কারণে জলস্ফোটক যন্ত্র বা বয়লার, শীতলীকারক বুরূজ (কুলিং টাওয়ার) ও অন্যান্য পানি ব্যবহারকারী যন্ত্রপাতি ভেঙে যেতে পারে; তাই সেগুলিতে পানির খরতা সর্বক্ষণ কড়া নজরদারিতে রাখা হয়। গৃহস্থালি পরিবেশে সাবান পানিতে ঝাঁকালে যদি ফেনা না ওঠে, পানির কেটলিতে ও পানির উত্তাপকে (হিটার) যদি চুনা-আস্তর জমে, তাহলে সেই পানি যে খর, সে ব্যাপারটি নির্দেশ করে। যেসব স্থানে পানির খরতা একটি সমস্যা, সেখানে সাধারণত পানির মৃদুকরণের মাধ্যমে খর পানির বিরূপ প্রভাব হ্রাস করা হয়।
রিক খ্বন
রিক খ্বন হচ্ছে আহোমদের আয়োজন করা আহোম ধর্মেরধর্মীয় অনুষ্ঠান। এতে খ্বন নামের বিশেষ শক্তি (সাধারণত দীর্ঘ আয়ুর বলে ধরা হয়) স্মরণ করা হয় যা চীন, শান,থাইল্যান্ড এবং লাওসের তাই দের মধ্যেও দেখা যায়। নতুনভাবে চাওফার আসন লাভ করার সময়ে বা যুদ্ধে জয়লাভ করার পরে অথবা কোনো অমঙ্গলের থেকে হাত থেকে দীর্ঘ জীবন লাভের কামনা করে এই উৎসব করা হত।
নিয়মাবলী
একটি সুসজ্জিত চাঙের ওপর চাওফা বসে থাকেন। ম'লৌঙ রা মন্ত্রপুত জল রাজার মাথায় ঢালি দেন। চাঙর নিচে দুজন মানুষ বসে থাকে। রাজার মাথায় ঢালা জল রাজার গা দিয়ে বয়ে গিয়ে সিহঁতর মাথায় পড়ে। স্নানের শেষে রাজার সাজ বদলে নতুন সাজ দেয়া হয়। সিহঁতকে পরিমিত সোনা এবং পরিমিত রূপা দিয়ে রাজ্য-এর বাহির করে দেয়া হয়। মানুষের বিশ্বাস যে সিহঁত রাজা এবং জনতাের অমঙ্গল নেওচি নিয়ে যায়। সেই কারণে তাঁদের নেওচা যাওয়া বলে।
ইকবাল বারাকা
ইকবাল বারাকা (জন্ম ১৯৪২) একজন মিশরীয় সাংবাদিক এবং মহিলা অধিকারকর্মী। তিনি দুই দশকেরও বেশি সময় ধরে হাওয়া মহিলা ম্যাগাজিনের এডিটর ইন চিফ হিসাবে দায়িত্ব পালন করেন। বারাকা মিশরীয় এবং ইসলামী সমাজে মহিলাদের ভূমিকা অগ্রসর করার কাজের জন্য পরিচিত। তাকে "আরব বিশ্বের অন্যতম প্রভাবশালী নারীবাদী" হিসাবে বিবেচনা করা হয়।
প্রাথমিক জীবন এবং শিক্ষা
বারাকা ১৯৪২ সালে মিশরের কায়রোতে জন্মগ্রহণ করেছিলেন। তিনি এল দাহের এলাকার একটি উদার, মধ্যবিত্ত পরিবারে বেড়ে ওঠেন, যেখানে পড়তে এবং শিক্ষা অর্জনে তাকে উত্সাহিত করা হয়েছিল।
তিনি ১৯৬২ সালে আলেকজান্দ্রিয়া বিশ্ববিদ্যালয় হতে ইংরেজিতে স্নাতক, এবং ১৯৭৯ সালে কায়রো বিশ্ববিদ্যালয় হতে আরবি সাহিত্যে দ্বিতীয় স্নাতক ডিগ্রি অর্জন করেন। কায়রোতে, তিনি কুরআন এবং হাদিস হতে নারীদের ভূমিকা নিয়ে পড়াশোনা করেছিলেন।
কর্মজীবন
আলেকজান্দ্রিয়া বিশ্ববিদ্যালয় থেকে স্নাতক শেষ করার পরে, বারাকা বহুজাতিক সংস্থা ফিলিপসের জনসংযোগে কাজ করেছিলেন; এবং পরে তা ছেড়ে দোভাষী হিসাবে কাজ শুরু করেন। তারপরে তিনি কুয়েতে চলে আসেন এবং ইংরেজ শিক্ষক হিসাবে কাজ করেন।
মিশরে ফিরে এসে তিনি ইংরেজি ভাষার রেডিওতে সাংবাদিক হিসাবে কর্মজীবন শুরু করেন। তিনি তারপর সাবাহ এল খায়ের (সুপ্রভাত) ম্যাগাজিনের সম্পাদক হিসাবে কাজ করতে শুরু করেন, যা রোজ আল-ইউসুফ গ্রুপের সাথে যুক্ত একটি ম্যাগাজিন। এই পদে, তিনি প্রায়শই ইসলামী চিন্তাবিদদের সাথে মানবাধিকার এবং ইসলামে নারীর ভূমিকা নিয়ে লড়াই করেন।
তার বেশ কয়েকটি গল্প ও উপন্যাস টেলিভিশন প্রোগ্রামে রূপান্তরিত হয়েছে। তিনি ২০০০ সাল থেকে টেলিভিশনের জন্য স্ক্রিপ্টও লিখেছেন।
স্বীকৃতি
বারাকা ২০০৪ সালে মিশরের রাষ্ট্রীয় পুরস্কার লাভ করেন। ২০০৭ সালে, তিনি মত প্রকাশের স্বাধীনতার জন্য অক্সফাম নোবিব/পেন পুরস্কার পেয়েছিলেন।
কান্তবানজি
কান্তবানজি (Kantabanji), ভারতের ওড়িশা রাজ্যের বালানগির জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯৮ মিটার (৯৭৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কান্তবানজি শহরের জনসংখ্যা হল ২০,০৯০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে কান্তবানজি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
মুন্ডুম নেরিয়াথুম
মুন্ডুম নেরিয়াথুম (মালয়ালম ভাষা: മുണ്ട് നേരിയത്; সেট্টু-মুন্ডু বা মুন্ডু সেট) হল দক্ষিণ-পশ্চিম ভারতের কেরল রাজ্যের মহিলাদের ঐতিহ্যবাহী পোশাক। এটি শাড়ির প্রাচীন রূপের প্রাচীনতম অবশেষ। এটি কেবল দেহের নিচের অংশটি ঢেকে রাখে। মুন্ডুম নেরিয়াথুমে, সর্বাধিক বুনিয়াদি ঐতিহ্যবাহী অংশটি হল মুন্ডু বা নিম্নাঙ্গের পোশাক। এটি শাড়ির প্রাচীন রূপ যেটি মালয়ালম ভাষাতে 'থুনি' (কাপড়) হিসাবে চিহ্নিত, এবং নেড়িয়াথু হল উর্ধাঙ্গের পোশাক।  মুন্ডুম নেরিয়াথুম দুটি কাপড় নিয়ে গঠিত, এবং এর ঐতিহ্যবাহীভাবে পরার ধরনটি হল নেরিয়াথু ব্লাউজের অভ্যন্তরে ভাঁজ করে দেওয়া হয়, বা আধুনিক শৈলীতে বাম কাঁধে নেরিয়াথু পরা হয়।
উৎস
মুন্ডুম-নেরিয়াথুম হল হিন্দু, বৌদ্ধ এবং জৈন সাহিত্যে "সাটিকা" নামে পরিচিত প্রাচীন শাড়ির বিদ্যমান রূপ। মুন্ডু হল প্রাচীন নিম্নাঙ্গের পোশাকের একটি রূপ যেটি অন্তরীয় নামে পরিচিত এবং একটি বিশেষ উপায়ে পরিধান করা হয়। প্রাচীন বৌদ্ধ-জৈন গ্রন্থগুলিতে উল্লিখিত ডান কাঁধ থেকে বাম কাঁধ পর্যন্ত পরা উত্তরীয় নামের পাতলা স্কার্ফের আধুনিক রূপান্তরকে নেরিয়াথু বলে অভিহিত করা হয়। এই দুটি পোশাক অবশেষে বর্তমানে কেরালা শাড়ি তে রূপান্তরিত হয়েছে।
মধ্যযুগীয় কেরালা থেকে পাওয়া ম্যুরাল চিত্রগুলিতে মহিলাদের দ্বারা পরিধান করা তিন ধরনের পোশাকের অস্তিত্ব চিত্রিত করা হয়েছে, এর মধ্যে রয়েছে এক-টুকরা মুন্ডুম, অধিক্রমিত কুঁচি সহ এক-কাপড়ের শাড়ি যেটি আজ মোহিনীয়াট্টম নর্তকীদের দ্বারা পরিহিত নীবি শাড়ির অনুরূপ এবং দুই খণ্ডের মুন্ডুম-নেরিয়াথুম পোশাক যা কেরালা শাড়িতে রূপান্তরিত হয়ে গেছে।
২০১৬-১৭ সালের দক্ষিণ এশীয় বিষয় নিয়ে ক্যালিফোর্নিয়ার পাঠ্যবই বিতর্ক
থাম্ব|322x322পিক্সেল| সাক্রামেন্টো, সিএ-তে ক্যালিফোর্নিয়া শিক্ষা বিভাগের সামন। ২০১৬ এবং ২০১৭ সালে, ক্যালিফোর্নিয়া মাধ্যমিক স্কুলের পাঠ্যপুস্তকগুলোতে দক্ষিণ এশিয়া সম্পর্কিত বিষয়গুলি যেভাবে উপস্থাপন করা হয়েছিল, তা নিয়ে তীব্র বিতর্ক সৃষ্টি হয়। যা মূলত ২০০৫ থেকে ২০০৯ সালের মধ্যে সংঘটিত বিতর্কের একটি ধারাবাহিক অংশ ছিল। এই নতুন বিতর্কগুলি বিভিন্ন ধর্মীয় গোষ্ঠী কর্তৃক উপস্থাপিত হয়েছিল যারা ২০০৯ সালের পরিবর্তনগুলিকে ভুল বলে আখ্যায়িত করেছিল বা রাজনৈতিক এজেন্ডার বাস্তবায়ন বলেছিল৷ ক্যালিফোর্নিয়া ডিপার্টমেন্ট অফ এডুকেশন ইতিহাস এবং সামাজিক বিজ্ঞান পাঠ্যক্রমের কাঠামো হালনাগাদ করার জন্য একটি সর্বজনীন প্রক্রিয়া হাতে নেয়, যাতে প্রকাশক কর্তৃক শিক্ষার্থীদের জন্য মানসম্মত পাঠ্যপুস্তকগুলিকে দিকনির্দেশনা দিতে  সহায়ক হয়। ২০১৬ থেকে শুরু করে, গোষ্ঠীগুলি পুনঃমূল্যায়ন করার জন্য দক্ষিণ এশিয়া, ভারত, হিন্দু ধর্ম, শিখ ধর্ম, দলিত,  মুসলমান, রবিদাসিয়াস, সিন্ধু উপত্যকা সভ্যতা, এবং নারীর অধিকার সম্পর্কিত ইতিহাস পাঠ্যবই পাঠায় যা ক্যালিফোর্নিয়ার ৬ষ্ঠ ও ৭ম শ্রেণির ইতিহাস এবং সামাজিক বিজ্ঞান পাঠ্যপুস্তকে পড়ানো হয়। শিক্ষা বিভাগ ২০২৭ সালে বিষয়গুলির উপর চূড়ান্ত সিদ্ধান্ত গ্রহণ করে, যেখানে বর্ণ প্রথার বিষয়বস্তুকে পাঠ্য বইয়ে রেখে সহ অন্যান্য অনেক সিদ্ধান্তের সাথে সমস্ত ঐতিহাসিক দক্ষিণ এশিয়াকে ভারত হিসাবে উল্লেখ করা হয়।
ফলাফল
ক্যালিফোর্নিয়া ডিপার্টমেন্ট অফ এডুকেশনের ইনস্ট্রাকশনাল কোয়ালিটি কমিশন অবশেষে পাঠ্যক্রম কাঠামোর মধ্যে প্রতিটি জায়গায় "ভারত" শব্দটি ব্যবহার করার সিদ্ধান্ত নেয়।
বিধুভূষণ বসু
বিধুভূষণ বসু একজন সমাজকর্মী, সা‌হি‌ত্যিক এবং সাংবা‌দিক ছি‌লেন।
ডিগবয় তেল শোধনাগার
অসম অয়েল কোম্পানি লিমিটেড ১৯০১ সালে ডিগবয় তেল শোধনাগার স্থাপন করেছিল। ইন্ডিয়ান অয়েল কর্পোরেশন লিমিটেড (আইওসি) ১৯৮১ সাল থেকে অসম অয়েল কোম্পানি লিমিটেডের তেল শোধনাগার ও বিপণন ব্যবস্থার পরিচালনা গ্রহণ করে এবং পৃথক বিভাগ তৈরি করে। এই বিভাগে শোধনাগার এবং বিপণন উভয় ব্যবস্থা আছে। ডিগবয় তেল শোধনাগারে তেল পরিশোধন ক্ষমতা ছিল ০.৫০ এমএমটিপিএ (প্রতি বছর মিলিয়ন মেট্রিক টন)। ১৯৯৬ সালের জুলাই মাসে তেল শোধনাগারের আধুনিকায়নের মাধ্যমে রিফাইনারির পরিশোধন ক্ষমতা ০.৬৫ এমএমটিপিএ-তে বৃদ্ধি পেয়েছিল। ১৯৯৯ সালে ১,৭০,০০০ টিপিএ ক্ষমতার নতুন বিলম্বিত কোকিং ইউনিট চালু করা হয়েছিল। মাইক্রোক্রিস্টালাইন মোম উৎপাদন বৃদ্ধির জন্য একটি নতুন সলভেন্ট ডাইভ্যাক্সিং ইউনিট স্থাপন করা হয়েছিল এবং ২০০৩ সালে এটি চালু করা হয়েছিল। ২০০২ সালে ডিজেলের মান উন্নত করার জন্য তেল শোধনাগারটি হাইড্রোট্রিটার-ইউওপি স্থাপন করেছে। আধুনিকায়নের পরে এমএসকি ইউনিট চালু করা হয়েছে। তেল শোধনাগার একটি নতুন টার্মিনাল ২০১৬ দ্বারা সম্পন্ন করা হবে বলে আশা করা হয়।
বিধুভূষণ বসু
প্রাথ‌মিক জীবন
২৭ মে, ১৮৭৫ তা‌রি‌খে বিধুভূষণ বসু ব্রিটিশ ভার‌তের বাংলার বাগেরহাট জেলার কাঁঠাল গ্রামে জন্মগ্রহণ ক‌রেন। তার বাবা-মা‌য়ের মৃত‌্যুর পর তি‌নি তার আত্মীয়‌দের সা‌থে বড় হন। খুলনা জেলার বিষ্ণুপুরে ছিল তাঁর পৈতৃক নিবাস। পরবর্তীকালে তিনি কলকাতার স্থায়ীভা‌বে কলকাতায় বসবাস ক‌রেন।
ডিগবয় তেল শোধনাগার
ইতিহাস
ডিগবয় তেল শোধনাগার ভারতের তেল শিল্পের জন্মস্থান হিসাবে পরিচিত। এটি ১১ ই ডিসেম্বার ১৯০১ সালে চালু করা হয়েছিল। এটি এশিয়ার প্রথম তেল শোধনাগার এবং এখনও সবচেয়ে পুরনো কর্মক্ষম তেল শোধনাগারগুলির মধ্যে একটি। ১৮৬৭ সালে ডিগবয় এলাকায় রেলওয়ে লাইন স্থাপন করার সময় খনিজ তেলের খনিটি দুর্ঘটনাক্রমে আবিষ্কৃত হয়। এটি তিনসুকিয়া জেলার ঘন তরল হিসাবে মাটির গভীর থেকে বেরিয়ে আসে। ১৮৮২ সালে তেলের জন্য খনন শুরু হয় এবং ১৯০১ সালে ডিগবয়তে শোধনাগারটি স্থাপিত হয়।
বিধুভূষণ বসু
কর্মজীবন
বিষ্ণুপুর এবং মূলঘর বিদ‌্যাল‌য়ে তি‌নি শিক্ষালাভ করেন। কিন্তু তারপর দৃষ্টিশক্তি ক্ষীণ হওয়ার কারণে তার প‌ক্ষে আর উচ্চ‌শিক্ষা গ্রহণ করা সম্ভব হয়‌নি। বাগেরহাটের জাতীয় বিদ্যালয়ে শিক্ষক হিসেবে তার কর্মজীব‌নের শুরু হয়। পরবর্তী‌তে তি‌নি কলকাতার শিবপুর ‌বিদ‌্যাল‌য়ে পাঠদান ক‌রেন। সেখা‌নে তার শিক্ষা‌র্থিদের ম‌ধ্যে ছি‌লেন সুনীতিকুমার চট্টোপাধ্যায় এবং সুশীল কুমার দে।
'সখা ও সাথী' প‌ত্রিকায় তার লেখা প্রকা‌শের মাধ‌্যমে তি‌নি সা‌হিত‌্য চর্চা শুরু ক‌রেন। এছাড়াও তি‌নি ১৮৯৯-১৯০২ সাল পর্যন্ত 'সঞ্জীবনী' প‌ত্রিকার সম্পাদক হি‌সে‌বে দা‌য়িত্ব পালন ক‌রেন। তি‌নি স্ব‌দেশী আ‌ন্দোল‌নের সা‌থে জ‌ড়িত ছি‌লেন এবং ১৯২২ সা‌লে 'দাদা' এবং ১৯২৫ সা‌লে 'ব্রহ্মচারিণী' সহ বেশ কিছ‌ু নাটক লি‌খেন। তার ১৯০৫ সা‌লে র‌চিত 'মীরকা‌শিম' এবং সা‌লে র‌চিত নাটক 'রক্তযজ্ঞ' এবং '‌সোনার ফসল' তৎকালীণ ব্রিটিশ সরকার নি‌ষিদ্ধ ঘোষণা ক‌রে‌ছিল। তার 'শিকার' গল্প‌টির জন‌্য তা‌কে গ্রেফতার করা হয় এবং চার বছ‌রের চার বছ‌রের জন‌্য তা‌কে কারারূদ্ধ করা হয়। ১৯৩০ সা‌লে ভার‌তে জাতীয়তাবাদী আ‌ন্দোল‌নে তি‌নি অংশ নি‌লে তা‌কে আবা‌রো কারারুদ্ধ করা হয়। তার জ‌মিদার‌কে ব‌্যাঙ্গ ক‌রে লেখা 'ভোটরঙ্গ' কা‌ব্যের জন‌্য তার উপর মানহা‌নির মামলা করা হয়। তি‌নি তার গ্রা‌মে একটি উচ্চ বিদ্যালয়, একটি বালিকা বিদ্যালয়, একটি ডাকঘর ও একটি জলাশয়প্রেতিষ্ঠা ক‌রেন। তি‌নি পুকুর নির্মা‌ণের জন‌্যও অর্থ ব‌্যয় ক‌রে‌ছি‌লেন।
মৃত‌্যু
তি‌নি তার শেষ বয়ে‌সে সম্পূর্ণ অন্ধ হ‌য়ে প‌ড়েন। ১৯৭২ সা‌লের জানুয়া‌রি মা‌সের ৩১ তা‌রিখে তি‌নি মৃত‌্যুবরণ ক‌রেন। তাঁর অগ্নিবর্ষী লেখনী স্বদেশপ্রেমে উজ্জীবিত স্বাধীনতা সংগ্রামীদের গভীরভাবে অনুপ্রেরণা দান ক‌রে।
অবদান
দেশাত্মবোধে উজ্জীবিত বিধুভূষণ বসু স্বাধীনতা আন্দোলন নি‌য়ে, কবিতা, উপন‌্যাস এবং স‌ঙ্গীত রচরা ক‌রেন।
নেরোলি ফেয়ারহল
নেরোলি ফেয়ারহল (Neroli Fairhall; ২৬ অগাস্ট, ১৯৪৪- ১১ জুন ২০০৬) একজন নিউজিল্যান্ডের তিরন্দাজ। তিনি প্রথম প্যারালিম্পিয়ান যিনি অলিম্পিক গেমসে অংশ নেন। ১৯৮৪ অলিম্পিক তীরন্দাজিতে অংশ নিয়ে তিনি ৩৫তম স্থান অধিকার করেন।
জীবনী
১৯৪৪ সালে ক্রাইস্টচার্চ, নিউজিল্যান্ডে জন্মগ্রহণ করেন ফেয়ারহল, তাঁর অ্যাথলেটিক খেলোয়াড় জীবনের ইতি হয় যখন এক মোটর সাইকেলের দুর্ঘটনা তাঁর কোমর থেকে পক্ষাঘাতগ্রস্ত করে দেয়, তিনি হাল না ছেড়ে পরে তীরন্দাজি গ্রহণ করেছিলেন। ১৯৮৪ সালের লস অ্যাঞ্জেলেস অলিম্পিক গেমসে নিউজিল্যান্ডের হয়ে শুটিং নিয়ে ৩৫ তম স্থান অর্জন করেছিলেন। তিনিই প্রথম প্যারালজি ব্যক্তি যে অলিম্পিক ক্রীড়া প্রতিযোগিতায় অংশ গ্রহণ করেছিলেন।
২০১৯–২০ সুপার লিগ
২০১৯–২০ সুপার লিগ (স্পন্সরজনিত কারণে স্পোর তোতো সুপার লিগ জেমিল উস্তা মৌসুম হিসেবে পরিচিত) তুর্কি ফুটবলের শীর্ষ স্তর সুপার লিগের ৬২তম মৌসুম।
গালাতাসারায় এই লিগের বর্তমান চ্যাম্পিয়ন ছিল। এই মৌসুমে দেনিজলিস্পোর, গেঞ্চলারবিরলিয়ি এবং গাজিয়ান্তেপ ২০১৮–১৯ টিএফএফ প্রথম লিগ হতে যোগদান করেছিল এবং আখিসারস্পোর, এরজুরুম এবং বুরসাস্পোর ২০১৯–২০ টিএফএফ প্রথম লিগে অবনমিত হয়েছিল।
স্টেডিয়াম এবং অবস্থান
গোজতেপে অর্ধ-মৌসুম তাদের হোম ম্যাচগুলো বোরনোভা স্টেডিয়ামে আয়োজন করেছে।
২০১৯–২০ অস্ট্রেলিয়া মহিলা ক্রিকেট দলের ওয়েস্ট ইন্ডিজ সফর
অস্ট্রেলিয়া মহিলা ক্রিকেট দল বর্তমানে ওয়েস্ট ইন্ডিজ সফর করে ওয়েস্ট ইন্ডিজ মহিলা ক্রিকেট দল-এর সাথে সেপ্টেম্বর ২০১৯ এ খেলার জন্য। সফর সূচীতে রয়েছে তিনটি মহিলাদের একদিনের আন্তর্জাতিক (ডব্লিউওডিআই), যার সবগুলো খেলাই হবে ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ, এবং তিনটি মহিলাদের টুয়েন্টি২০ আন্তর্জাতিক (ডব্লিউট২০আই) খেলা। সফরসূচীর প্রথম খেলাগুলো অনুষ্ঠিত হয় কুলিজ ক্রিকেট গ্রাউন্ড, এন্টিগুয়া, যা ছিল ক্যারিবিয়ান দ্বীপে অস্ট্রেলিয়া মহিলা দলের প্রথম মহিলা ওডিআই ম্যাচ। অস্ট্রেলিয়া মহিলা দল ওডিআই সিরিজটি ৩-০ এ জিতে নেয়, যা ছিল তাদের জন্য ওডিআইয়ে পঞ্চম ধারাবাহিক সিরিজ জয়। ফলাফল স্বরূপ, অস্ট্রেলিয়া মহিলা প্রথম দল হিসাবে ২০২১ মহিলা ক্রিকেট বিশ্বকাপ খেলার যোগ্যতা অর্জন করে। মহিলাদের টি২০আই সিরিজটিও অস্ট্রেলিয়া মহিলা দল ৩-০তে জয় লাভ করে।
মায়া থিরাই
মায়া থিরাই (மாயத் திரை) হচ্ছে ২০১৭ সালের তামিল ভাষার রোমান্টিক থ্রিলার ওয়েব সিরিজ। এটি কৌশিক নারসিংহান দ্বারা পরিচালিত। এই ওয়েব সিরিজে নন্দা দুরাইরাজ, ইডেন, লক্ষ্মী প্রিয়া চন্দ্রমলী, দেবপ্রিয়া, আবসার এবং সঞ্জনা সিংইয়ের অভিনয়শিল্পীরা অভিনয় করেছেন। ওয়েব সিরিজটি সন্ধ্যা নামে এক মহিলার একটি রহস্যময় গল্পকে ঘিরে গড়ে উঠেছে, তার নিজের বাস্তবতাকে নিয়ে জটিলতায় ভুগছেন। এই সিরিজটি তার মুক্তির পর থেকেই এএলটি বালাজী এবং এর সহযোগী অন্যান্য ওয়েবসাইটে বিদ্যমান আছে।
অণু আগা
অনু আগা (জন্ম ১৯৪২) একজন ভারতীয় বিলিয়নেয়ার ব্যবসায়ী এবং সমাজকর্মী যিনি থার্মাক্স, একটি শক্তি ও পরিবেশ প্রকৌশল ব্যবসায়ের ১৯৯৬ থেকে ২০০৪ সাল পর্যন্ত এর সভাপতির পদে নেতৃত্ব দিয়েছিলেন। তিনি আট ধনী ভারতীয় মহিলাদের মধ্যে স্থান পেয়েছিলেন এবং ২০০৭ সালে ফোর্বস ম্যাগাজিন অনুসারে মোট ৪০ জন ধনী ভারতীয়ের মধ্য ছিলেন। এসোচামের সমস্ত মহিলা শাখা আল লেডিজ লিগ তাকে মুম্বাই উইমেন অফ দ্য ডেকড অ্যাচিভার্স পুরস্কার পেয়েছিল।
প্রাথমিক জীবন এবং শিক্ষা
অনু আগা ১৯৪২ সালের ৩ আগস্ট বোম্বাইতে একটি পার্সি পরিবারে জন্মগ্রহণ করেছিলেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (April 2018)">উদ্ধৃতি প্রয়োজন  ] তিনি মুম্বাইয়ের সেন্ট জেভিয়ার্স কলেজ থেকে অর্থনীতিতে বিএ এবং এবং মুম্বাইয়ের ট্যাটা ইনস্টিটিউট অফ সোশ্যাল সায়েন্সেস ( টিআইএসএস ) থেকে মেডিকেল এবং সাইকিয়াট্রিক সামাজিক কর্মে স্নাতকোত্তর অর্জন করেছেন। তিনি ফুলব্রাইট স্কলারও ছিলেন এবং চার মাস ধরে যুক্তরাষ্ট্রে পড়াশোনা করেছিলেন।
পেশা
অনু ১৯৮৫ সালে থার্মাকসে তার কর্মজীবন শুরু করেছিলেন এবং পরে ১৯৯১ থেকে ১৯৯৬ পর্যন্ত মানবসম্পদ বিভাগে নেতৃত্ব দেন। স্বামী, রোহিটন আগার মৃত্যুর পরে, তিনি থার্মাক্সের চেয়ারপারসন হিসাবে দায়িত্ব গ্রহণ করেছিলেন, ২০০৪ সালে অবসর গ্রহণ করেন এবং তার মেয়ে এবং সংস্থার ভাইস-চেয়ারপারসন মেহের পুডুমজী তাঁর স্থলাভিষিক্ত হন। অণু তখন থেকে কোম্পানির পরিচালনা পর্ষদে রয়েছেন, এবং সামাজিক কাজে জড়িত।
পুরস্কার
মুম্বই উইমেন অফ দ্য ডেকড অ্যাচিভার্স অ্যাওয়ার্ড
ব্যক্তিগত জীবন
আনু হার্ভার্ড বিজনেস স্কুল থেকে স্নাতক রোহিটন আগার সাথে বিবাহ বন্ধনে আবদ্ধ হয়ে কন্যা মেহের ও পুত্র কুরুশের জন্ম দেয়। ১৯৯৬ সালে মারাত্মক স্ট্রোকের কারণে রোহিন্টন মারা যান এবং এর এক বছর পরে তার ছেলে কুরুশ ২৫ বছর বয়সে মারা যান। আজ, অর্ণবজ 'আনু' আগা মহারাষ্ট্রের পুনেতে বাস করেন।
তার কন্যা মেহের পুদুমজী বর্তমানে থারমেক্সের চেয়ারপারসন, ২০০৪ সালে তার মায়ের কাছ থেকে কেড়ে নিচ্ছে। তিনি লন্ডনের ইম্পেরিয়াল কলেজ অফ সায়েন্স অ্যান্ড টেকনোলজির কেমিক্যাল ইঞ্জিনিয়ারিংয়ে স্নাতকোত্তর এবং ১৯৯০ এর সেপ্টেম্বরে থার্মাক্সে যোগ দিয়েছিলেন, এবং ভারতীয় ইন্ডাস্ট্রির (সিআইআই) ফ্যামিলি বিজনেস ফোরাম এবং ইয়ং ইন্ডিয়ানসের (ওয়াইআই) সদস্যও রয়েছেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2019)">উদ্ধৃতি প্রয়োজন  ]
বড়দিনের বৃক্ষ
বড়দিনের গাছ বা ক্রিসমাস ট্রি হল বড়দিন উদযাপনের সাথে যুক্ত সজ্জিত গাছ। সাধারণত এটির জন্য চিরহরিৎ গাছ যেমন- স্প্রুস, পাইন বা ফার অথবা অনুরূপ চেহারার কৃত্রিম গাছ ব্যবহার করা হয়। প্রথাটি আধুনিক জার্মানিতে আরও বিকশিত হয়েছিল যখন জার্মান প্রোটেস্ট্যান্ট খ্রিস্টানরা তাদের বাড়িতে সজ্জিত গাছ নিয়ে এসেছিল। এটি প্রথম দিকে বাল্টিক গভর্নরেটের উচ্চ শ্রেণির মধ্যে এবং ১৯ শতকের দ্বিতীয়ার্ধে জার্মানির লুথেরান অঞ্চলের বাইরেও জনপ্রিয়তা অর্জন করে।
বড়দিনের গাছটিকে ঐতিহ্যগতভাবে "রঙিন কাগজ, আপেল, ওয়েফার, টিনসেল, [এবং] মিষ্টির মাংস দিয়ে তৈরি গোলাপ" দিয়ে সজ্জিত করা হয়েছিল। মোরাভিয়ান খ্রিস্টানরা মোমবাতি দিয়ে বড়দিনের গাছ আলোকিত করতে শুরু করে, যা প্রায়শই বিদ্যুতায়নের আবির্ভাবের পর ক্রিসমাস লাইট দ্বারা প্রতিস্থাপিত হয়। বর্তমানে ঐতিহ্যবাহী এবং আধুনিক অলঙ্কারগুলির একটি বিস্তৃত বৈচিত্র্য রয়েছে, যেমন মালা, বাউবল, টিনসেল এবং মিছরি বেত । জন্ম থেকে যথাক্রমে দেবদূত গ্যাব্রিয়েল বা বেথলেহেমের তারকাকে প্রতিনিধিত্ব করার জন্য গাছের শীর্ষে একটি দেবদূত বা তারকা স্থাপন করা যেতে পারে। ভোজ্য আইটেম যেমন জিঞ্জারব্রেড, চকোলেট এবং অন্যান্য মিষ্টিও জনপ্রিয় এবং গাছের ডালে ফিতা দিয়ে বাঁধা বা ঝুলিয়ে রাখা হয়। বড়দিনের গাছ ঐতিহাসিকভাবে লুথেরান চার্চের একটি প্রথা হিসাবে বিবেচিত হয়েছে এবং ১৯৮২ সালে শুধুমাত্র ক্যাথলিক চার্চ ভ্যাটিকান বড়দিনের গাছ স্থাপন করেছিল।
পশ্চিমা খ্রিস্টান ঐতিহ্যে দেশের উপর নির্ভর করে বড়দিনের গাছ বিভিন্নভাবে স্থাপন করা হয়। যেমন- আবির্ভাবের প্রথম দিন বা এমনকি বড়দিনের আগের দিন পর্যন্ত; একই বিশ্বাসের রীতিনীতি মনে করে যে, দুটি ঐতিহ্যবাহী দিন যখন বড়দিনের সাজসজ্জা যেমন- বড়দিনের গাছ অপসারণ করা হয়, তা হল দ্বাদশ রাত্রি এবং যদি সেগুলিকে ওই দিনে নামানো না হয়, ক্যান্ডেলমাস, যার শেষেরটি ক্রিসমাস শেষ হয়।
বড়দিনের গাছকে কখনও কখনও "ইউল-ট্রি" এর সাথে তুলনা করা হয়, বিশেষ করে এটির লোককথার উৎসের আলোচনায়।
আধুনিক ক্রিসমাস ট্রির উৎপত্তি
আধুনিক ক্রিসমাস ট্রির উদ্ভব হয়েছিল রেনেসাঁর সময় আধুনিক জার্মানিতে। এটির উৎস ১৬ শতকের প্রোটেস্ট্যান্ট খ্রিস্টান সংস্কারক মার্টিন লুথারের সাথে জড়িত, যিনি সর্বপ্রথম একটি চিরহরিৎ গাছে আলোকিত মোমবাতি যুক্ত করেছিলেন বলে জানা যায়। ১৬ শতকে জার্মান লুথারানদের দ্বারা ক্রিসমাস ট্রিটি সর্বপ্রথম নথিভুক্ত করা হয়েছিল, রেকর্ডগুলি নির্দেশ করে যে ১৫৩৯ সালে প্রোটেস্ট্যান্ট সংস্কারক মার্টিন বুসারের নেতৃত্বে স্ট্রাসবার্গের ক্যাথেড্রালে একটি ক্রিসমাস ট্রি স্থাপন করা হয়েছিল। মোরাভিয়ান খ্রিস্টানরা সেসব গাছে মোমবাতি জ্বালাতো।" তুর্কহেইমের (তখন জার্মানির অংশ, আজ ফ্রান্স) একটি ব্যক্তিগত বাড়ির মূল পাথরের ভাস্কর্যে ক্রিসমাস ট্রির প্রাচীনতম পরিচিতি দৃঢ়ভাবে উল্লেখ রয়েছে ১৫৭৬ সাল।
সম্ভাব্য পূর্বসূরী
আধুনিক ক্রিসমাস ট্রিগুলি মধ্যযুগীয় রহস্য নাটকগুলির " স্বর্গের গাছ " এর সাথে সম্পর্কিত যা ২৪ ডিসেম্বর, বিভিন্ন দেশে আদম এবং ইভের স্মরণ ও নাম দিবসে দেওয়া হয়েছিল। এই ধরনের নাটকগুলিতে, আপেল দিয়ে সজ্জিত একটি গাছ (যা "জ্ঞানের স্বর্গীয় আপেলের সাথে একটি প্রতীকী সম্পর্ক স্থাপন করে এবং এইভাবে খ্রিস্ট যে মূল পাপটি নিয়ে গিয়েছিলেন") এবং গোলাকার সাদা ওয়েফার ( ইউখারিস্ট এবং মুক্তির প্রতিনিধিত্ব করার জন্য) ব্যবহার করা হয়েছিল। নাটকের জন্য একটি সেটিং। ক্রিসমাস ক্রিবের মতো, প্যারাডাইস ট্রিটি পরে বাড়িতে স্থাপন করা হয়েছিল। আপেলগুলি চকচকে লাল বলের মতো গোলাকার বস্তু দ্বারা প্রতিস্থাপিত হয়েছিল।